École nationale d’administration (Mali)

École nationale d’administration eli ENA on julkinen hallinnon alan korkeakoulu Malin pääkaupungissa Bamakossa.

ENA on saanut alkunsa vuonna 1958 perustetusta Ranskan Sudanin virkamieskoulusta. Se sai nykyisen nimensä vuonna 1963 ja muuttui korkeakouluksi vuonna 1972. ENA lakkautettiin vuonna 1998 ja sen toiminta siirrettiin Malin yliopiston oikeus- ja taloustieteiden tiedekuntaan. Korkeakoulu perustettiin uudelleen vuonna 2006.

ENA toimii Malin pääministerin alaisuudessa. Se kouluttaa ylempiä virkamiehiä valtionhallintoa varten, antaa täydennyskoulutusta ja harjoittaa tutkimustoimintaa. Opiskelijamäärät eivät ole kovin suuria: kolmannessa promootiossa vuonna 2013 valmistui 92 ja neljännessä vuonna 2017 44 virkamiestä.

Lähteet

Aiheesta muualla
 ENA:n sivusto 

Bamako
Malin yliopistot ja korkeakoulut